ไม้ วฤษฎิ์ ดื่มด่ำความเท่ เสพงานอาร์ต ส่องของโบราณหาดูยาก
คิวงานแน่นจุกๆ มาพักใหญ่ พอมีเวลาได้พัก พระเอกหน้าหล่อ ไม้-วฤษฎิ์ ศิริสันธนะ จากละคร เมียอาชีพ ช่อง 3 เลยขอปลีกวิเวก มาเสพงานอาร์ต สุดชิก ที่ มีสไตล์ มิวเซียม โฮเต็ล ที่ตกแต่งด้วยของเก๋ไก๋ แปลกตา เหมาะสำหรับคนรักการถ่ายรูปสุดแนวอย่างแรงทันทีที่หนุ่ม ไม้ เดินเข้าประตูโรงแรม รีบพุ่งตัวไปเกาะกระจก สำรวจรถสไตล์เก๋าๆคันงาม สีส้มจัดจ้าน ความหล่อของรถกระแทกตาสุดๆ จนต้องคว้ามือถือขึ้นมาเซลฟี่รัวๆ จากนั้นหางตาเหลือบไปเห็นเครื่องฉายหนังแบบจำลอง ด้วยความอยากรู้ หนุ่มไม้ก็ไปลูบๆ คลำๆ ดื่มด่ำกับความคลาสสิก เพราะเป็นของหาดูยากง่วนกับการถ่ายรูปไม่นานก็คอแห้ง เลยพุ่งเป้าไปโซนเครื่องดื่มเติมพลังสักหน่อย แต่เห็นมาดนิ่งๆ แบบนี้ ความซนก็มีพอตัว เพราะมีดนตรีในหัวใจ ประกอบกับเพลงที่เปิดในโรงแรมกำลังได้ฟีลลิ่ง มีจังหวะเลยขอสวมวิญญาณดีเจสแครชแผ่น พุ่งไปโชว์ลีลาเล่นเพลง ที่ต้องบอกว่ามือสมัครเล่นแบบไม้ เนียนตัวพ่อไม่เบาเดินๆ เล่นๆ มาสักพัก กลิ่นหอมของกาแฟก็เตะจมูกเข้าอย่างจัง แถมเห็นลีลาการเชกของพนักงาน หนุ่มไม้เกิดคันไม้คันมือ ขอสวมวิญญาณบาริสต้าลองทำบ้าง ในเมนู Bangkok Latte ที่มีกลิ่นความหอมของตะไคร้ พอหั่นตะไคร้เป็นท่อน ไม้เอาด้ามมีดทุบพอแตก ใส่ลงในที่เชก ตามด้วยนม แล้วโชว์ลีลาเขย่าสุดเร้าใจ เชกแรง รัว เร็ว จนหัวโยกหัวคลอนแล้วค่อยๆบรรจงเทลงแก้ว ตามด้วยเทกาแฟตามลงไป แล้วเบิร์นใบเตยเบาๆ ด้วยการลนไฟให้มีกลิ่นหอม คนรักกาแฟอย่างไม้บอกเลยว่าอร่อย หอมสดชื่นกลิ่นตะไคร้ ใบเตยสุดๆ เอา เป็นว่าเห็นโหมดดราม่าของไม้ในละครมาเยอะ ก็พักสายตาส่องความหล่อ ละมุน ในวันสบายๆกันบ้าง.
คิวงานแน่นจุกๆ มาพักใหญ่ พอมีเวลาได้พัก พระเอกหน้าหล่อ ไม้-วฤษฎิ์ ศิริสันธนะ จากละคร เมียอาชีพ ช่อง 3 เลยขอปลีกวิเวก มาเสพงานอาร์ต สุดชิก ที่ มีสไตล์ มิวเซียม โฮเต็ล ที่ตกแต่งด้วยของเก๋ไก๋
เมียอาชีพ,ไม้ วฤษฎิ์,พระเอกช่อง 3,มีสไตล์ มิวเซียม โฮเต็ล,บาริสต้า,วฤษฎิ์ ศิริสันธนะ,ดารา